AIŠKINAMASIS RAŠTAS

Dėl Molėtų rajono savivaldybės biudžetinių įstaigų vadovų darbo apmokėjimo tvarkos aprašo patvirtinimo

1. **Parengto tarybos sprendimo projekto tikslai ir uždaviniai**

Sprendimo projektas parengtas vadovaujantis Lietuvos Respublikos valstybės ir savivaldybių įstaigų darbuotojų darbo apmokėjimo įstatymu (toliau Įstatymas). Pagal Lietuvos Respublikos valstybės ir savivaldybių įstaigų darbuotojų darbo apmokėjimo įstatymo 5 straipsnio 2 dalies nuostas savininko teises ir pareigas įgyvendinnati institucija nustato jos reguliavimo sričiai priskirtų biudžetinių įstaigų vadovų darbo apmokėjimo sistemą. Biudžetinių įstaigų vadovų darbo apmokėjimo tvarkos apraše detalizuojama pareiginės algos pastoviosios ir kintamosios dalies mokėjimo tvarka ir sąlygos, pastoviosios dalies didinimo kriterijai, priemokų ir premijų mokėjimo sąlygos ir tvarka, materialinių pašalpų skyrimas, papildomo darbo sąlygos. Dėl Įstatymo pakeirtimų padidėjo mokyklų vadovų pareiginės algos pastoviosios dalies koeficientų intervalų žemiausios ribos. Pavyzdžiui 2 priedo stulpelyje “Pedagoginio darbo stažas iki 10 metų”, kai mokinių skaičius yra iki 200, žemiausios ribos buvo 7,3, dabar- 7,6.

Tvarkos apraše nurodyta, kad konkrečius atlyginimų (pastoviosios ir kintamosios dalies, priemokų, pašalpų ) dydžius, vadovaudamasis Savivaldybės biudžetinių įstaigų vadovų darbo apmokėjimo tvarkos aprašu, nustato savivaldybės meras. Pagal Lietuvos Respublikos vietos savivaldos įstatymo 20 straipsnio 2 dalies 16 punkto nuostatas meras priima į pareigas ir atleidžia iš jų biudžetinių įstaigų, išskyrus švietimo įstaigas;vadovus, kitas funkcijas, susijusias su visų biudžetinių įstaigų vadovų darbo santykiais, Darbo kodekso ir kitų teisės aktų nustatyta tvarka įgyvendina pats.

Parengtame sprendimo projekte siūloma pripažinti netekusiu galios tarybos 2017 m. vasario 23 d. sprendimą Nr. B1-36 „Dėl Molėtų rajono savivaldybės biudžetinių įstaigų vadovų darbo apmokėjimo tvarkos aprašo patvirtinimo“.

1. **Šiuo metu esantis teisinis reglamentavimas**

Lietuvos Respublikos vietos savivaldos įstatymo 18 straipsnio 1 dalis; Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymas.

**Galimos teigiamos ir neigiamos pasekmės priėmus siūlomą tarybos sprendimo projektą**

Priėmus šį sprendimą atsiras pagrindas susieti Molėtų rajono savivaldybės biudžetinių švietimo įstaigų vadovų darbo apmokėjimo sistemos aprašo taikymą su Įstatymo nuostatomis.

Neigiamų pasekmių nenumatoma.

**4. Priemonės sprendimui įgyvendinti**. Mero potvarkiu nustatyti biudžetinių įstaigų vadovų pareiginės algos pastoviosios dalies koeficientus.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Sprendimui įgyvendinti papildomų lėšų nereikės.

**6. Vykdytojai, įvykdymo terminai.**

**7. Sprendimo projekto rengėjas**. Bendrojo skyriaus vedėja Irena Sabaliauskienė.